Un șofer din Constanța a fost protagonistul unui accident bizar, după ce s-a răsturnat cu mașina între localitățile Nisipari și Dorobanțu Gară. Speriat, șoferul a sunat la 112 și le-a spus celor de la urgențe că în mașină se afla și soția lui, dar că nu reușește să o mai găsească, scrie ReporterNtv.

foto: ReporterNTV

La locul accidentului a ajuns o autospecială cu modul de descarcerare de la Medgidia, iar echipajul de salvare era pregătit să o scoată pe nevasta bărbatului din fiarele mașinii. Doar că la fața locului, salvarea a descoperit că șoferul fusese singur în mașină.

Bărbatul în vârstă de 34 de ani s-a ales doar cu un traumatism cranian minor, iar salvatorii s-au lămurit și în privița nevestei „dispărute”: aceasta era acasă. Nu se știe deocamdată dacă impactul sau șocul i-au declanșat șoferului o amnezie temporară sau dacă acesta pur și simplu a uitat că nu se afla în mașină cu soția.